Gebakte botterskorsie-tagliatelle met pancetta-roomsous | SARIE
Gebakte botterskorsie-tagliatelle met pancetta-roomsous	deur Herman Lensing
1 groot (sowat 600 g) botterskorsie 60 ml olyfolie 3 knoffelhuisies, gekap sout en varsgemaalde swartpeper 45 ml botter 1 ui, fyngekap 70 g pancetta-repies, grofgekap 250 ml room 500 g tagliatelle-pasta 2 x 80 g crottinbokmelkkaas, gehalveer 1 hand vol basilie, grofgekap Verhit oond tot 220 ºC. Sny botterskorsie met skerp mes middeldeur. Krap pitte uit met eetlepel en sny dan in 8 kwarte. Plaas op bakplaat. Sprinkel olyfolie en knoffel oor. Geur goed met sout en peper. Plaas in warm oond en rooster vir 25 – 30 minute of tot sag en gaar. Verhit botter in medium-groot pan en voeg gekapte ui by. Braai vir 3 – 5 minute of tot goudbruin. Voeg pancetta by en braai nog 3 minute. Gooi room by en verlaag hitte. Laat stadig prut tot dik roomsous vorm, sowat 5 – 8 minute. Geur goed met sout en peper. Maak pasta gaar volgens instruksies op pak. Dreineer en voeg by warm roomsous. Plaas kaas op bakplaat en bak vir 5 minute of tot kaas gesmelt is. Plaas pasta in opdienbord, sit gaar botterskorsie en gebakte kaas bo-op. Sit voor met vars basilie.